Tema: Rolul artei în educație. Arta este oglinga magică pe care o creăm pentru a transforma visele invizibile în imagini vizibile.Pentru a ne vedea chipul folosim oglinda, operele de artă le folosim a ne vedea sufletul George Bernard Shaw Dacă îi dăm dreptate lui Picasso care sublinia că „Fiecare copil este un artist. Problema este cum să rămână artist și după ce crește”, atunci ar trebui să folosim cu mai mare încredere arta în educație și în școală, în avantajul copilului. Pe parcursul anilor, odată cu dezvoltarea, copiii își caută identitatea, raportându-se la sentimentul de competență și putere și este demonstrat că pot exista consecințe negative în dezvoltarea lor dacă le lipsește calea pozitivă și accesibilă. Andrus precizează că arta este o forță ce oferă elevilor un echilibru și o cale sănătoasă de a se simți capabili, de a-și exprima opinii, de a emite judecăți sau de a manipula informația și materialele, cu scopul de a da naștere viziunii și ideilor lor.Educația prin artă permite elevilor să își manifeste creativitatea înnăscută și să își dezvolte abilități și competențe necesare în diferite arii ale vieții: aceea de a fi creator și consumator de artă. În învățământul special, integrarea artei, este un element terapeutic definitoriu. Există elevi cu cerințe speciale care își pierd controlul și se retrag, ajungând în situația de „învățare neajutorată”. Această situație este o consecință a faptului că cei din jur subestimează potențialul acestor elevi, privind așteptările noastre de la o persoană sunt reduse sau negative este foarte posibil să obținem exact ceea ce așteptăm.De aceea, efortul susținut prin artă și pentru artă conduce la realizări remarcabile, în ciuda tuturor barierelor, iar viața unor personalități marcante în diferite domenii rămâne dovada permanentă a acestora:  Ludwig van Beethoven – unul dintre cei mai geniali compozitori din istorie. Surditatea nu i-a intrerupt creația artistică, paradoxal fiind faptul că operele compuse după ce a rămas surd au avut cel mai mare succes.  Sudha Chandran - în ciuda unui teribil accident, a devenit una dintre cele mai mari dansatoare din India.  Arunima Sinha - prima femeie cu un picior amputat care a escaladat Muntele Everest, cel mai înalt vârf din lume (8.848 de metri).  Vincent Van Gogh – deși diagnosticat cu dizabilități mentale, a fost unul dintre cei mai mari pictori din toate timpurile, operele sale contribuind la fundamentarea artei moderne. Aceste povești de viață ilustrează cât de important este să înlăturăm barierele fizice sau psihice, să acceptăm rolul artei în educație și să recunoaștem avantajele acesteia în dezvoltarea armonioasă și durabilă. Educația prin artă contribuie semnificativ la reconcilierea conflictelor emoționale, crește conștiința de sine, îi ajută pe elevi să se exprime fără să fie nevoiți să folosească limbajul verbal, dar și să depășească bariere impuse de problemele lor mentale, motorii sau de altă natură.Argumentele prezentate pe parcursul acestei lucrări susțin nevoia integrării artei în educație, prin toate formele ei, pentru că Arta nu are limite! Arta este pentru toți! Educația prin artă vine în întâmpinarea persoanelor cu afecțiuni cognitive sau psihoemoționale care întâmpină diferite traume sau provocări existențiale, aflate sub presiunea stresului sau interesate, pur și simplu, de dezvoltare personală. În literatura de specialitate, după cum precizează Vasile Preda (2003), mulți termeni sunt utilizați ca fiind sinonimi: art-terapie, arta în terapie, ergoterapie, terapie ocupațională, atelier de creatologie, psihoterapie de creativitate. Educația sau terapia prin artă există din cele mai vechi timpuri, dar ca profesie distinctă a fost recunoscută, în 1940, în Anglia și Statele Unite, când educatorii copiilor au observat că aceștia se exprimă afectiv în desenele lor, iar creațiile pot deveni o formă de vindecare, dar și când psihiatrii au început să fie interesați de exprimarea artistică, în special prin desen și pictură a pacienților cu probleme de natură cognitivă (Dragomir, 2012). În România, terapia prin artă se practică într-o formă mai puţin sistematizată decât în străinătate. Fiecare specialist (terapeut, profesor psihopedagog, psihoerapeut etc.) îşi creionează propriul mod de lucru, în funcţie de obiectivele terapeutice, iar terapia este mijlocită de tehnici/ mijloace ce aparţin artelor. În alte ţări, terapia prin artă necesită o specializare ce durează ani de zile. În Marea Britanie, meseria de art terapeut este recunoscută de stat şi presupune un nivel de pregătire specializat. La noi în ţară, în aceste proiecte pot fi implicaţi şi artişti plastici, muzicieni, asistenţi sociali, psihologi, medici, asistente medicale. Poate fi practicată şi individual, dar este mult mai eficientă când este practicată ca terapie de grup (Dragomir, 2012). Întrucât este un domeniu relativ nou, există încă dezbateri privind definirea educației prin artă. Unii specialiști o consideră o modalitate de a a ajuta indivizii să verbalizeze gândurile și sentimentele, credințele, problemele etc.Conform acestei definiții (Malchiodi, 2012), terapia prin artă este subordonată psihoterapiei, ce facilitează procesul prin intermediul imaginilor și a schimbului verbal cu terapeutul. Alții o percep drept o terapie de sine stătătoare. În realitate, ambele abordări susțin eficiența terapiei prin artă și cei mai mulți specialiști acceptă ambele definiții în practică. Educația artistică și art-terapia au în comun faptul că sunt forme de aplicații ale artei care integrează teorii și practici ale pedagogiei într-un mediu de sprijin: muzee, galerii de artă, artă ambientală – stradală sau de interior -, natură, săli de clasă, în care artiștii se folosesc de influențele oferite de mediile specifice practicării artelor care, prin caracterul lor pluri/ inter/ transdisciplinar, încurajează libertatea de creație, de gândire, de exprimare și imaginația (Chirilă, 2011). Marionetele dezvăluie emoţiile ascunse şi îndepărtează inhibiţiile. Procesul artistic este o activitate ce implică creierul în modalități ce pot fi folosite pentru a îmbunătăți intervenția și evaluarea terapeutică. În mediul educațional și nu numai, activitățile sunt fie organizate pe o anumită latură a artei (dramă, pictură, terapie modelaj, desen, colaj, muzică etc.), fie combinate într-o succesiune justificată de scopurile terapeutice. De exemplu, o persoană care încearcă să rezolve o situație conflictuală poate începe prin a desena durerea pe care o simte. În intervențiile educaționale ce folosesc arta drept conținut sau strategie, Andrus (2012) stipulează nevoia unor coduri comportamentale și atitudinale exprimate astfel:  Suntem atenți la ceea ce facem;  Ne asumăm riscuri și vom încerca lucruri noi;  Vom face cu siguranță greșeli, dar acestea vor fi oportunități noi de învățare;  Vom manifesta interes față de noi, față de ceilalți și față de instrumentele și materialele pe care le folosim;  Nu vom renunța atunci când ceva merge rău! Vom încerca din nou!  Vom învăța să facem lucrurile bine! Vom fi competenți! Procesul artistic este o experiență estetică ce nu poate fi judecată ca fiind bună sau rea, ci una care îi ajută pe elevi să se perceapă drept indivizi valoroși, destoinici și competenți în baza realizărilor artistice. În învățământul special, elevii au, cu precădere, nevoie de experiențe care să îi ajute să se perceapă și să se accepte așa cum sunt, în ciuda expectanțelor și stereotipurilor care pot cu ușurință să le influența percepția de sine.Cei mai mulți profesori includ artele pentru a preda o anumită disciplină. Pentru identificarea conexiunilor dintre discipline, profesorii se folosesc de arte drept resurse pentru a ilustra diferite forme de cunoaștere, pentru a clarifica aspecte particulare ale unor anumite discipline sau pentru a dezvolta anumite competențe (Krug & Cohen-Evron, 2000). Diferite idei și procese pot deveni concrete pentru elevi, printr-o reprezentare artistică. În bolile psihice, care afectează întreaga ființă umană în complexitatea ei biologică, psihologică, axiologică și socială, intervenția profesorului prin art-terapie este de mare importanță. Aceasta, ca și componentă a terapiei ocupaționale, are ca scop corectarea urmărilor bolii ce a determinat dizabilitatea. Dezvoltarea deprinderilor adaptative ajută o persoană cu un anumit grad de incapacitate să-și poată pune în valoare întregul potențial restant, în vederea recuperării (atât pe plan familial, cât și profesional), prin integrare într-o activitate utilă la cel mai înalt nivel accesibil lui (Chirilă, 2011). Unul dintre aspectele interesante ale terapiei prin artă este că, prin intermediul creațiilor realizate, elevul poate revedea oricând drumul pe care l-a străbătut. În același timp, rolul profesorului nu este doar acela de a interpreta lucrările, ci de a susține participantul în transformarea sa pentru a-l ajuta să le vadă cu mai multă claritate și încredere. Bibliografie *** Arts Education – a Lifelong Learning Strategy, 2004-2009, Scottish Arts Council, 2004. Adamek, Mary; Alice-Ann Darrow, „Music Participation as a Means to Facilitate Self-Determination and Transition to Community Life for Students with Disabilities”, In The Intersection of Arts Education and Special Education: Exemplary Programs and Approaches (pp. 101-112), VSA The International Organization on Arts and Disability, 2012.Andrus, Lucy, „Teaching Urban Students with Special Learning Needs: WhatWe Have Learned throught the ArtPartners Program”, In The Intersection of Arts Education and Special Education: Exemplary Programs and Approaches (pp. 19-46), VSA The International Organization on Arts and Disability, 2012.Bedivan, Ana-Caterina, „Art-terapia...un domeniu aparte”, Săptămânamedicală, 98, publicat pe 31 august 2010. Cannatella, Howard, „Education Throught Art”. Philosophy of EducationSociety of Great Britain, 1992. Chirilă, Emilia, Educație artistică și art-terapie cu mijloace specifice ceramicii, Teză de doctorat, Universitatea de Artă și Design, Cluj-Napoca. Dragomir, Alina, „Arta ca terapie”, publicat pe 23 septembrie 2012. Facebook Page - Personalitati-cu-handicap- care-au-influentat istoria. Krug, Don & Cohen-Evron, Nurit, „Curriculum Integration and Practices in Art Education”, Studies in Art Education, 41(3), 258-275, 2000. Laal, Marjan; Aliramaei Arsalan; Laal Ashkan, „Lifelong Learning and Art”, Procedia-Social and Behavioral Sciences, 116(21), 4047-4051, 2014. Malchiodi, A. Cathy, Handbook of Art Therapy, Second Edition, London, 2012.Newall, Diane, „Why teach art? Does art have a value?” Cambridge, UK: TheOpen University Publishing, 2012. Impactul artei în formarea personalității elevului Educația, fiind concepută ca factor și mediu socio-cultural și, servind drept bază durabilă pentru procesul de valorificare a creaţiilor (produselor) spirituale specifice formei şi conţinutului artistic (create prin artă), oferă o dinamică crescîndă schimbării omului - ființă unicitară şi irepetabilă a lumii terestre care se bucură de înalta misiune divină de a crea/produce şi de a recepta/evalua frumosul valorilor materiale şi spirituale acumulate de omenire şi grijuliu transmise din generaţie în generaţie. Educaţia - în opinia filozofului și psihologului reformator John Dewey, - nu este pregătirea pentru viață, educația este viața însăși. A transforma viața în artă și a crea starea de trăire a vieții prin artă este un deziderat destul de simplu și în acelaș timp, destul de dificil pentru a fi atins, spre care trebuie (ar trebui) să tindă toate domeniile artistice (literar-artistic, muzical, plastic etc.) prezente în societatea umană și care își găsesc locul său bine determinat în registrul educaţional al instituţiilor şcolare de toate nivelurile. Educaţia sec. XXI urmărește formarea unei personalități multilateral dezvoltate, în conformitate cu codul genetic moștenit și cu demersurile sociale contemporane. Marii filozofi ai omenirii, psihologi, oameni de ştiinţă, au tratat din cele mai vechi timpuri impactul artei asupra dezvoltării multilaterale ale elevilor. În toate timpurile, dar mai cu seamă incipient, ideile pedagogice erau fundamentate de către marii gînditori ai antichității: Democrit, Socrate, Platon, Aristotel, care vin să contureze bazele unei educații centrate pe formarea spirituală și fizică a personalității omului.În filozofia lui Aristotel găsim vehicularea mai multor noțiuni legate de aspectul educațional al artei, în special, evidențierea noțiunii de atitudine artistic-estetică, interpretată drept una din calitățile umane de a recepta, înțelege și emapatiza trăirile, stările sufletești ale personajelor operei artistice.În școlile spartană și ateniană, la același nivel cu educația fizică a tinerei generații este așezată educația spirituală, realizată prin introducerea în orarul școlar a activităților de muziciere vocală și la instrumentele muzicale aerofone și cu corzi, teatralizare a spectacolelor prin citire de texte literare pe teme serioase și de glumă. De menționat este faptul că teatralizările și recitarea textelor litareare se desfășura într-o manieră sincretică, fapt care ne vorbește despre tendințele incipiente de a conjuga activitățile artistice ale domeniului literar-artistic și muzical, cu mult timp înaintea școlii contemporane.Promotorii ideilor progresiste, reformatoare în toate domeniile artei au căutat să-și expună poziția fermă pentru nou, original și valoric. Astfel, Augustin (354-430), un admirator al stoicilor, a definit frumosul ca proporţie armonioasă a părţilor unui întreg. Leon Battista Alberti (1404-1472) şi Leonardo da Vinci (1452-1519) aveau ferma convingere că arta trebuie să fie o oglindă a realităţii. În concepţia pedagogului Comenius formarea omului presupune dobândirea culturii, virtuţii şi a pietăţii. Cultivarea se realizează prin ştiinţe, limbi şi arte, prezentarea modelului şi exerciţiul fiind cele mai eficiente tehnologii pentru iniţierea în domeniul artelor. Leon Battista Alberti (1404-1472) şi Leonardo da Vinci (1452- 1519) aveau ferma convingere că arta trebuie să fie o oglindă a realităţii.Pe parcursul istoric al socialului, frumosul ca element al existenţei spirituale s-a extins de la natură la artă, natura fiind sursă de inspiraţie şi obiect al contemplării. Artele vizuale (pictura, sculptura, grafica, arhitectura) constituie o dominantă a cunoaşterii estetice. Reprezentanții școlii din epoca Renașterii (Frasmus din Roterdam, 1467-1536; François Rabelais, 1494-1553; Juan Luis Vives, 1492-1540; Michel de Montaigne, 1533-1592; Thomas Morus,1478-1535 etc.), având diferite opinii asupra fenomenului educațional școlar, până la urmă, lansează idei managerial-integraționale destul de inovative după formă și conținut. Punctul forte în pedagogia renaștentină rezidă în formarea și extinderea la elevi a resurselor perceptive, prin implementarea activă, în școală, a disciplinelor artistice, care să activizeze sensibilitatea organelor de simț –factori primordiali în cunoașterea vie a lumii sociale și naturii. Idealul pedagogiei Renașterii era formarea unui om universal. În perioada pedagogiei clasice sânt conturate fundamentele științei pedagogice și sistematizate conținuturile disciplinelor de studiu, elaborate metodele de predare-învățare- formare și tehnologiile elementare de aplicare în practică a cunoștințelor teoretice, obținute pe parcurs, de asemenea, sunt lansate principiile incipiente ale didacticii. Astfel, prin determinarea științifică a componentelor- cheie pentru funcționarea eficientă a procesului de predare-învățare, putem conclude că începe perioada integrării treptate a metodologiilor particular-specifice ale diverselor discipline școlare, mai cu seamă a disciplinelor artistice. Bineînțeles, procesele integraționale în evoluția sa istorică au avut mult de suferit atât din punct de vedere conceptual, cât și din punct de vedere aplicativ-organizațional. Destul de apăsător continuă a fi conservatismul școlii tradiționale, care plenar, promova strategiile și politicile de predare-învățare scolastică a materiei de studiu. În sec. al XIX-lea începe o nouă etapă în dezvoltarea pedagogiei ca știință, carcaterizată prin aportul considerabil al unui șir de filozofi, scriitori, pedagogi, care continuă valorificarea ideilor lansate de J. A. Comenius (1592- 1671). În concepţia pedagogului Comenius formarea omului presupune dobândirea culturii, virtuţii şi a pietăţii. Ellen Key spunea: „Dragostea pentru artă nu se trezeşte decât dacă suntem înconjuraţi cu obiectele de artă pe care le putem gusta în libertate şi linişte”. Maria Montessori (1870-1952), pedagog şi psiholog italian, considera că simţurile, inteligenţa, forţa fizică, intuiţia se dezvoltă prin joc, forme, culori, armonii melodice, lectură, dans. Autoarea acordă o atenție deosebită educaţiei muzicale. Simţul şi inteligenţa muzicală se exersează prin exerciţii atractive de ritm, prin gimnastică ritmică. Perceperea şi trăirea muzicii la vârsta copilăriei, se exersează prin interpretare vocală şi instrumentală, prin iniţierea în arta dirijoratului. Este semnificativ faptul că M. Montessori, prin lucrarea "Descoperirea copilului" lansează un demers strategic cu deschidere pentru educația generațiilor de viitor.Edouard Claparede (1873-1940), psiholog şi pedagog elveţian, şi-a axat concepţia sa psihopedagogică pe două idei: şcoala pe măsură şi educaţia funcţională. Conform convingerilor autorului, dezvoltarea simţului estetic se exersează prin toate tipurile de activităţi, în special prin cele artistice.Jean Jacques Rousseau a pus în centrul gîndirii pedagogice teoria conform căreia educaţia trebuie să ţină seama de natura copilului, s-o respecte, să-i stimuleze facultăţile, să-l deprindă pe elev a fi liber în opţiunile sale. J. J. Rousseau în lucrările sale susține necesitatea revenirii la posibilitățile naturale ale copilului.Pedagogul rus Konstantin Uşinski (1824-1871) în publicațiile sale a insistat asupra rolului limbii şi literaturii materne pentru educaţia naţională şi estetică a elevilor, totodată acordînd o deosebită atenţie educaţiei elevilor prin cântul vocal-coral. Ușinski vedea în amploarea cântului din școală un exemplu pozitiv, demn de urmat pentru culturalizarea întregii societăți.Generalizând conceptele filozofilor, pedagogilor, psihologilor din trecut care s-au referit la aspectele artistice și estetice ca factori formativi ai culturii spirituale, putem conclude că pe toți autorii îi unește principala viziune, cea de integrare a domeniilor artistice, care să conducă respectiv la formarea unei personalități integre.În gândirea estetică românească primele date despre conceptele estetice le găsim la marii cronicari: D. Cantemir, M. Costin, Dosoftei. Contribuții semnificative la valorificarea teoriei esteticii le sesizăm în creațiile autorilor: A. Odobescu, M. Eminescu, I. Caragiale, care în operele lor de valoare națională și universală au lansat idei ale frumosului din perspectiva raportului artă - viață. În sens didactic, din perspective istorice, interesează în mod special, cum au fost evoluțional modificate componentele constituente ale procesului educațional. Care au fost etapele de cercetare și identificare a noilor elemente de organizare și eficientizare a procesului educațional instituționalizat. Analiza literaturii de specialitate dovedește că aproximativ până la jumătatea sec. al XX –lea didactica, calificată drept disciplină, știință și artă a instruirii, a fost centrată predominant pe conținuturile disciplinelor școlare, fapt care a definit-o drept didactică a conținuturilor.Dacă supunem analizei variabilele istorice ale subiectului cercetat, atunci este cazul să scoatem în evidență cele mai relevante rezultate științifice de care dispune pedagogia educației până în acest moment. Necesitatea de a crea frumosul şi de a trăi într-un mediu frumos s-a afirmat în preistorie prin confecţionarea uneltelor care satisfăceau nu numai cerinţele practice, dar şi cerinţele estetice - forme, culori, ornamente, împodobirea pereților peșterilor cu desene, vestimentaţia şi accesoriile purtînd stereotipul gustului estetic. Frumosul, în multe privințe face radicală deosebirea dintre existențialitatea omului și a altor vietăți ale lumii terestre. Strămoșii noștri au intuit destul de bine că frumosul este corelat cu sensibilitatea, înțelepciunea, armonizînd totodată aceste calități importante cu sensurile superioare ale vieții omului, adică cu cultura estetică și artistică, care are ca obiect comportamental esteticul și artisticul. Aceste forme culturale utilizau și continuă să utilizeze limbaje specifice: limbajul estetic, alcătuit dintr-un cuplu de termeni (frumos, urît, liric, tragic, comic etc.); limbajul artistic (elementele formei literare: motiv, frază, propoziție, parte, epizod; intonația literară, compoziția literară cu elementele sale de: echilibru, simetrie, circularitate etc.). Reieșind din cele expuse, ipotetic putem constata că din cele mai vechi perioade istorice modul estetic de viaţă era transmis prin imitaţie şi iniţiere de la o generaţie la alta. Generațiile anterioare au căutat să îmbine agil manierele de afirmare a tineretului în câmpul producerii de materiale alimentare/utilage și producerii/valorificării materialelor cu conținut artistic. Actualmente, însemnătatea acestei acțiuni entuziasmatice de a păstra și valorifica valorile culturale ale trecutului crește și mai mult, deoarece urmăreşte formarea şi dezvoltarea la tinerele generații a capacităţilor de a simţi şi înţelege frumosul în artă, în natură, în viaţa socială. Viziunile noastre le putem confirma cu ideile autorului G. Văideanu, care afirmă că educația estetică are în vedere mai întîi frumosul artelor (literatură, muzică, pictură), iar în al doilea rând, frumosul în natură, și nu în ultimul rând frumosul în viața socială2. Asemenea afirmații le putem explica prin faptul că ”arta nu are monopol asupra esteticului” (S. Marcus), ci dimpotrivă, esteticul se extinde asupra tuturor domeniilor existenței umane. Din textul Dicționarului enciclopedic român (1964) sesizăm următoarele: în procesul muncii s-a format capacitatea omului de a crea ”după legile frumosului”, de a da obiectelor o formă armonioasă, corespunzătoare destinației lor și proprietăților naturale ale materialelor din care sunt executate. Termenul de estetic își trage începuturile din grecescul aisthesis, cu sensul a simți. Fenomenul estetica treptat evoluează ca știință integră prin conținuturile, principiile și metodele de cercetare specifice domeniului frumosului în viață și în artă. Din punctul de vedere al filozofiei, termenul „estetic” este vehiculat ca sinonim al cuvântului frumos, care desemnează teoria sensibilității pentru frumos, în special, pentru frumosul (esteticul) artistic.Problema interacţiunii artelor - a corelării, interferenţei, a legăturilor reciproce – este una din problemele de bază ale esteticii. Ea a fost abordată în lucrări importante ale lui Pitagora, Voltaire, Goethe, care subliniază că în natură toate lucrurile există într-o anumită ordine şi corelare armonioasă. Printre aspectele primordiale ale soluţionării problemei în ceea ce priveşte formarea personalităţii contemporane este interacțiunea artelor, în general, și interacțiunea literaturii și artelor, în special, eficiența educativă a ce poate fi sporită în condițiile unui demers metodologic întemeiat științific, astfel ca sensibilitatea artistică să ofere fiecărui receptor de muzică și cititor de literatură starea estetică de bine – starea de cântși starea de lectură. Omul este considerat drept o ființă artistic-estetică. Arta este esenţială fiinţei, pierderea acestei calități ar însemna și pierderea identității sale umane. În acțiunea de desăvîrșire a ființei umane, astfel îndepărtîndu-ne de perspectivele sumbre ale umanității, cea mai semnificativă și mai eficientă formă de desăvârșire a acesteia fiind educația artistic-estetică.Procesul educațional este un fenomen deschis, care se desfășoară transparent, în văzul tuturor actorilor și în văzul factorilor sociali. Clasa de elevi este un ”mini-laborator social", care întrunește în sine toate relațiile din societatea umană. Relaționarea, comunicarea, dialogul dintre elevi, elevi și profesor, zi de zi îmbogățește experianța pozitivă a fiecărui actor al procesului educațional. Hărnicia, voința de a învinge, bucuria succesului personal și colectiv nu lasă loc pentru starea de complexare, de apatie. Ceea ce elevul nu poate exprima, comunica prin cuvinte, prin mesajele literar-artistice, el compensează această situație prin cânt, prin transpunerea sa și a celora care îl ascultă în rolul artistic al creației muzicale îngânate, interpretate.Legea conexiunii universale se manifestă cu o forță dublă chiar la prima vedere, prin integralizarea celor două tipuri de interacțiune: a celor două genuri de artă, literară și muzicală, și a celor doi subiecți ai educației, pedagog- elev.Deși există suficiente repere teoretice, elaborate începând cu antichitatea și pînă-n zilele noastre, în știința și practica educațională s-a creat o situație contardictorie, când, pe de o parte, activitățile educativ-didactice se realizează sub mai multe aspecte, iar pe de alta, problema interacțiunii activităților rămîne cercetată insuficient, nefiind corelată cu dezvoltarea și formarea personalității elevului. Interacțiunea literaturii cu artele pe cât este de complicat pe atât este și de important, dezvăluind un potențial de educație literar-artistică și estetică a elevilor, valoarea căruia necesită investigații teoretice și aplicative serioase. Interacțiunea literaturii cu artele formează tipul principal de relații interdisciplinare al disciplinelor Limba și literatura română și educația muzicală. Este evident faptul că nici un alt obiect de studiu nu e în stare să realizeze funcția cognitivă şi educativă aşa cum le revine activităților verbal-artistice și muzical-artistice, deoarece scriitorii și compozitorii apelează nu numai la rațiunea elevilor, ci și la sentimentele, emoțiile lor.După cum susţine R. Steiner interacțiunea artelor ne conduce spre o paradigmă de coexistență a interiorului și exteriorului, fapt care ne deschide spre raportul artei și sensibilului/ suprasensibilului, al raportului dintre natura exterioară și interiorul ființei umane. Conform opiniei D. Grigorescu rezultă că interacţiunea artelor are o influenţă educaţională benefică începând cu vârsta preşcolară, când copilul nu ştie de literă: el numeşte ceea ce vede desenat şi doar după asta îşi dă seama că aude unul şi acelaşi sunet, mai apoi găseşte forma grafică a acestui sunet7.Unii cercetători au viziuni avansate în ceea ce priveşte valorificarea interacțiunilor lieraturii și artei în formarea personalităţii elevilor care ar trebui să se întemeieze pe valorificarea preponderentă a caracteristicilor cunoașterii artistic-estetice - sensibilzarea artistică. Pasiunea elevilor de vârstă școlară mică pentru muzică și literatură nu este întâmplătoare, deoarece ele sunt în strânsă legătură cu sfera afectivă a psihicului copilului. Viaţa copilului este atât de bogată în stări afective și doar în muzică și literatură își găsește un mijloc de trăire emoțională potrivită cu firea lui. Abordarea esteticului și artisticului în artă, ne obligă să accentuăm specificul operei de artă, care constă în aceea că subiectul artistic, prin posibilitățile sale de a influența emoțional-creativ asupra subiectului-receptor, transcende logica cunoașterii prin noțiuni, termeni etc., ceea ce distanțează receptorul de arta vie, de a sensibiliza și medita asupra celor lecturate (în activitatea literară), sau a creațiilor muzicale audiate (în muzică). În această ordine de idei, formarea la elevi a culturii de receptare adecvată a operei artistice (literare, muzicale etc.) merită a fi ridicată la un nivel educațional de prestigiu. Prin urmare, vom menționa că, pentru a forma o cultură artistic-estetică, este nevoie de efortul concertat al mai multor domenii artistice (discipline școlare similare: literatură, pictură, muzică), fapt care ne permite să constatăm posibila existență a unei pedagogii artistic-estetice. În sens practic, aceasta ar însemna că nu este destul ca elevul să povestească sau să recite textul literar, să relateze despre muzica audiată sau să intoneze o melodie, el mai trebuie să realizeze astfel de acțiuni în mod artistic și frumos.De două-trei decenii încoace pedagogia (în cooperare) se axează în special pe astfel de domenii cum sunt: dezvoltarea creativității, identificarea copiilor dotați (mai cu seamă în sfera artelor). Actualmente, asistăm la evenimente în care promovarea consistentă în învățământ a ideii de interacțiune eficientă a metodologiilor dintre disciplinele artistice (literatura română, muzică, arte plastice etc.) este (ar trebui să fie!) un obiectiv primordial al educației artistic- estetice. În linii mari, educatia estetică nu înseamnă altceva decât dezvoltarea capacității copilului/elevului de a recepta, evalua, trăi și crea valorile frumosului. Bineînţeles, noi vom interoga aceste paradigme educaţionale, în special, cu referire la aspectele ce ţin de acumularea experienţelor estetice doarîn domeniul artistic. În acest sens, destul de potrivită este afirmaţia: arta so-noră este în mod implicit şi o disciplină a educaţiei11.Cu privire la rolul literaturii și muzicii în educația estetică a copilului compozitorul D. Kabalevski menționa: ”Lăsându-ne în suflet impresii ce nu se vor șterge în decursul întregii vieți, literatura, muzica ne predau din fragedă copilărie o lecție de etică, morală și ideologie. Cu cât aceste impresii sunt mai bogate și mai substanțiale cu atât mai bine și mai cu succes decurge dezvoltarea de mai departe a lumii spirituale a copiilor” 12 căci, în timpul receptării diferitor opere de artă (cântec, tablouri, text literar) copiii manifestă tulburare, compasiune, bucurie. Semnificativ pentru conceptualizarea atitudinii estetice, notează Kant, care tratează frumosul artistic drept valoare autonomă, pentru care stimulul principal este ”emoția estetică, ea se naşte atunci când produce o armonie perfectă între imaginaţia noastră plastică şi tiparele inteligenţei noastre”.Prin urmare, putem afirma cu certitudine că Educaţia estetică constituie o componentă-cheie a formării vocaţionale a personalităţii umane, prin care se realizează armonia între toate componentele educaţiei. Educaţia estetică favorizează formarea sentimentelor intelectuale, a convingerilor morale, fortificînd şi echilibrând întreaga personalitate, permiţând, în acelaşi timp, realizarea idealului educațional integrat. Cele expuse ne permit să conchidem că impactul artelor, mai cu seamă cea muzicală şi literară, se reduce la influenţa pluridimensională în dezvoltarea personalităţii elevului. Bibliografie 1. Gagim I. Omul în faţa muzicii. Bălţi: Presa univ. Bălţeană, 2000. 2. Gagim I. Ştiinţa şi arta educaţiei muzicale. Chişinău:Editura ARC, 2007. 3. Grigorescu D. Arta de azi şi răspântiile ei. Bucureşti: Meridiane, 1994. Istoria filozofiei. Vol. I. Editura Ştiinţifică. București, 1958. 4. Kабалевский Д. Воспитание ума и сердцa. Изд-во: Просвещение1984. 5. Lupasco S. Logica dinamică a contradictoriului. Bucureşti: Editura politică, 1982. 6. Pâslaru VL. Valoarea educativă a interacțiunilor literare. Chișinău: Lumina, 1985. 7. Pâslaru VL. Introducere în teoria educaţiei literar-artistice. Chişinău: Museum, 2001. 8. Petrovici I. Douăsprezece prelegeri univesitare despre Imanuel Kant. Iași: Editura Aurora, 1994. 9. Sârbu S., Cemortan S. Competențe de cunoaștere prin conținuturi integrate. Ghid metodic. Chişinău: Epigraf, 2004. 10. Steiner R. Artă și cunoașterea artei. Cluj-Napoca: Editura Triadex, 2002. 11. Văideanu G. Cultura estetică şcolară. București: Editura Didactică și Pedagogică, 1967. 